नई दिल्‍ली: बॉलीवुड अभिनेता और बच्चों के पसंदीदा युवा सितारे टाइगर श्रॉफ हॉलीवुड फिल्म स्पाइडरमैन के निर्माता को एक ऑफर दे दिया है और कहा है कि अगर उन्हें लेकर स्पाइडरमैन बनाएंगे तो निर्माता के पैसे बचेंगे क्योंकि फिल्म का बजट कम हो जायेगा. स्पाइडरमैन होमकमिंग के हिंदी संस्करण में टाइगर श्रॉफ ने स्पाइडरमैन को अपनी आवाज दी है और जब टाइगर इस फिल्म का प्रचार कारने मीडिया के सामने आये तब उन्होंने कहा कि उनकी बचपन से इच्छा है स्पाइडरमैन की भूमिका निभाने की. टाइगर ने कहा कि 'बचपन से मेरा सपना है अगर मुझे कभी इसका ऑफर मिला तो मैं जरूर ये फिल्म करूंगा. मैं साबित कर दूंगा कि जो कुछ स्पाइडरमैन करता है वो मैं भी कर सकता हूं.'